Document ID: 31992D0580

Απόφαση του Συμβουλίου
της 13ης Νοεμβρίου 1992
για την υπογραφή και τη σύναψη της διεθνούς συμφωνίας του 1992 για τη ζάχαρη
(92/580/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας ότι η διεθνής συμφωνία του 1992 για τη ζάχαρη διευκολύνει τη διεθνή συνεργασία στον τομέα της ζάχαρης· ότι η Κοινότητα, λόγω της σημασίας της ως παραγωγού, εξαγωγέα και εισαγωγέα του συγκεκριμένου προϊόντος, θα πρέπει να είναι μέλος αυτής της συμφωνίας,
ΑΠΟΦΑΣΙΖΕΙ:
Άρθρo 1
Η διεθνής συμφωνία του 1992 για τη ζάχαρη εγκρίνεται εξ ονόματος της Ευρωπαϊκής Οικονομικής Κοινότητας.
Το κείμενο της συμφωνίας επισυνάπτεται στην παρούσα απόφαση.
Άρθρo 2
Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία που αναφέρεται στο άρθρο 1 και να καταθέσει το έγγραφο έγκρισης από την Κοινότητα.
Άρθρo 3
Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.
Βρυξέλλες, 13 Νοεμβρίου 1992.

Labels: 3
17
5